জগন্নাথপুরের নলুয়ার হাওরের ফসলরক্ষা বেড়িবাঁধ ভেঙে রাজু ও নুরুল মাছ ধরছেন বলে অভিযোগ পাওয়া গেছে। ১৭ ই অক্টোবর জগন্নাথপুরের চিলাউড়া-হলদিপুর ইউনিয়নর বাসিন্দা নলুয়ার হাওরপাড়ের কৃষকরা উপজেলা নির্বাহী কর্মকর্তার নিকট লিখিত অভিযোগ দায়ের করেছেন। অভিযোগপত্র থেকে জানা যায়, সুনামগঞ্জের জগন্নাথপুর উপজেলার নলুয়া হাওরের চিলাউড়া হলদিপুর ইউনিয়নের ভুরাখালী গ্রামের নিকটবর্তী রাখাল গাঁছ ও শালিকা নামক স্থানে দুইটি বেড়িবাঁধ ভেঙে ভুরাখালী গ্রাম নিবাসী মৃত আব্দুল মুকিতের ছেলে মোঃ নিজামুল হাসান রাজু ও একই গ্রাম নিবাসী মৃত নুরুল হকের ছেলে মোঃ জহিরুল ইসলাম জাল পেতে মাছ আরোহন ধরছেন। এতে স্থানীয়রা মাছ না ধরার জন্য তাদেরকে বাঁধা প্রদান করলে তারা জানায়, ইউএনও’র নিকট থেকে লিজ নিয়েছে কিন্তু কোন কাগজপত্র দেখাতে পারেনি। ভূরাখালী গ্রাম নিবাসী জনৈক কৃষক বলেন,২০১৭ সালে অকাল বন্যায় নলুয়া হাওরের রাখাল গাছ ও শালিকার বাঁধ ভেঙে গর্ত সৃষ্টি হলেও ওই সময় এলাকাবাসী স্থানীয় মসজিদ উন্নয়নে মাছ ধরার জন্য উদ্যোগ নিলে তৎসময়ের উপজেলা নির্বাহী কর্মকর্তা মোঃ মাছুম বিল্লাহ তাদেরকে নিষেধ প্রদান করেন। তখন স্থানীয়রা আর মাছ আরোহন করেননি। এবছর ওই দুইটি বাঁধ অক্ষত থাকলেও মাছ ধরার জন্য গর্ত সৃষ্টি করা হয়েছে। কৃষকরা আশঙ্কা করছেন, যদি দ্রুত এ বিষয়ে কোন পদক্ষেপ গ্রহন না করা হয়, তাহলেও বাঁধ ভরাটে মাটি সংকট দেখা দিবে। বিষয়টি জগন্নাথপুর উপজেলা নির্বাহী কর্মকর্তা মাহফুজুল আলম মাসুমের নিকট লিখিতভাবে জানানো হয়েছে। জগন্নাথপুর উপজেলা নির্বাহী কর্মকর্তা মোঃ মাহফুজুল আলম মাসুম অভিযোগপত্র পাওয়ার সত্যতা নিশ্চিত করে বলেন, আমরা কাউকে মাছ ধরার জন্য কোন ধরনের লিজ দেইনি। বিষয়টি তদন্তপূর্বক ব্যবস্থা গ্রহন করা হবে।